open-index/open-wikipedia-markdown huggingface dataset:
Terschelling

**Terschelling** on kunta ja saari Alankomaissa, Länsifriiseinsaarilla. Paikkakunnan tärkein tulolähde on matkailu.

## Asutuskeskuksia
(Sulkeissa paikkakunnan nimi länsifriisin kielellä.)
*Baaiduinen (Baaidunen)
*Formerum (Formearum)
*Hee
*Hoorn (Hoarne)
*Kaart
*Kinnum (Kinum)
*Landerum 
*Lies 
*Midsland (Midslân)
*Midsland aan Zee (Midslân oan See)
*Midsland-Noord (Midslân-Noard)
*Oosterend (Aasterein)
*Seerijp (Stryp)
*West aan Zee (West)
*West-Terschelling (hallintokeskus) (West-Schylge)

## Aiheesta muualla
Thankful

**Thankful** () voi tarkoittaa seuraavia asioita:

* *[[Thankful (Caedmon's Callin albumi)|Thankful]]*, Caedmon's Callin albumi
* *[[Thankful (Kelly Clarksonin albumi)|Thankful]]*, Kelly Clarksonin albumi
* *[[Thankful (Aaron Pritchettin albumi)|Thankful]]*, Aaron Pritchettin albumi
* *[[Thankful (Mary Maryn albumi)|Thankful]]*, Mary Maryn albumi
* *[[Thankful (Natalie Colen albumi)|Thankful]]*, Natalie Colen albumi
Tukilentolaivue

**Tukilentolaivue** (TukiLLv) on Suomen ilmavoimiin Satakunnan Lennoston Pirkkalan lentokentälle sijoitettu joukkoyksikkö.

Laivueen tehtävänä on puolustusvoimien ja valtiohallinnon tukeminen tukilentotoiminnalla sekä tutkimus- ja koelentotoiminta. Sen muita tehtäviä ovat mm. lentokuljetukset, laskuvarjohyppytoiminta, ilma- ja kartoituskuvaukset ja maalinhinaukset.

Aiemmin itsenäisenä toiminut laivue liitettiin Ilmasotakoulun organisaatioon 1. tammikuuta 2005 koulun nimenvaihdoksen yhteydessä. Pirkkalaan laivue siirtyi 1. heinäkuuta 2014 ja 1. tammikuuta 2015 alkaen laivue liitettiin virallisesti Satakunnan Lennostoon.

## Nykyaika
Laivue operoi ilmavoimien kuljetus- ja yhteyskoneilla kuten EADS CASA C-295M (CC), Learjet 35 (LJ), Pilatus PC-12NG (PI) ja Valmet L-70 Vinka (VN) sekä tutkimus- ja koelentokoneilla BAe Hawk (HW) ja F/A Hornet (HN) Pirkkalan tukikohdassa. Laivue jakautuu lentueisiin:
* 1. lentue –  CC
* 2. lentue -  LJ
* 3. lentue –  PI.

Vuoden 2012 helmikuussa julkistetussa puolustusvoimauudistuksessa Tukilentolaivue päätettiin siirtää Pirkkalaan vuonna 2014. Samalla siihen liitettiin aiemmin Jämsän Hallissa sijainnut Ilmavoimien Koelentokeskus.

## Historia ja perinteet
Laivue perustettiin 1. tammikuuta 1997 Tikkakoskella  lakkautetuista Tiedustelulentolaivueesta (TiedLLv) ja Utiin  Kuljetuslentolaivueesta (KuljLLv), josta uuteen yksikköön liitettiin vain kuljetuslentue. Kuljetuslentolaivueen helikopterilentue siirrettiin samalla maavoimiin.

Laivueen hihamerkeissä on seuraavat eri lentueiden symbolit:
* 1. Ltue: potkuri ja suunnistuskehä (kuvaa kartoitustoimintaa)
* 2. Ltue: lentokoneen profiili ja kameran keilakuvio (kuvaa lentokuvaustoimintaa)
* 3. Ltue: potkuri ja viestisalamat (kuvaa elso-toimintaa)

Itsenäisen joukko-osaston vuosipäivä oli 1. lokakuuta ja kunniamarssi Kotkan pojat.

## Komentajat
Laivueen komentajina ovat olleet:
* everstiluutnantti Kimmo Hyvärinen 1.1.2011–1.6.2013
* everstiluutnantti Arto Kupiainen (s. 1961) 1.1.2006–31.12.2010
* everstiluutnantti Jukka Rastas (itsenäisen TukiLLv:n kom.) 1.9.1998–31.12.2005
* everstiluutnantti Ismo Partio  1.1.1997–31.8.1998

## Lähteet
* 

### Viitteet
The Hour

**The Hour** voi viitata:

**Mediassa**:
*''The Hour'', BBC:n draamasarja vuodelta 2011
*''The Hour'', skotlantilainen elämäntapaohjelma vuodesta 2009
*''The Hour'', yhdysvaltalainen aikakauslehti
*''Hour'', kanadalainen aikakauslehti
*''The Hour'', kanadalainen myöhäisillan keskusteluohjelma CBC:llä; ohjelman nimi muutettiin myöhemmin muotoon *George Stroumboulopoulos Tonight*
Tarzan, apinamies

**Tarzan, apinamies** (engl. *Tarzan, the Ape Man*) on vuonna 1981 julkaistu seikkailuelokuva, joka perustuu osittain Edgar Rice Burroughsin romaaniin *[[Tarzan, apinain kuningas]]*. Elokuvan pääosia esittävät Bo Derek, Richard Harris, John Phillip Law, Miles O'Keeffe, Akushula Selayah, Steve Strong, Maxime Philoe ja Leonard Bailey. Elokuvan on ohjannut John Derek. Elokuva menestyi taloudellisesti kritiikistä huolimatta ja voitti Razzie-palkinnon huonoimmasta naispääosasta.

## Arvioita
*[[Video-opas|Video-oppaassa]]* vuodelta 1994 Sam Inkinen sanoo elokuvaa ”aikuisten *[[Sininen laguuni|Siniseksi laguuniksi]]*” ja ”lässähtäneeksi lystiksi norsujen keskellä”. Hän antaa sille kaksi tähteä viidestä, mikä vastaa sanallista arviota ”keskinkertainen”. Amerikkalainen *VideoHound’s Golden Movie Retriever* sanoo elokuvaa ”raskassoutuiseksi ja kieroutuneeksi tekosyyksi nähdä Bo Derek alasti” ja pitää sitä niin huonona, ettei sitkeimpien Tarzan-fanienkaan kannata vaivautua. Tähtien sijasta ”Kultainen videonoutaja” antaa sille huonoimmille elokuville varaamansa arvosanan ”WOOf!”.

## Lähteet

## Aiheesta muualla

* 
* 
*
Lilacs in the Spring

**Lilacs in the Spring** (tai **Let’s Make Up**) on vuonna 1954 julkaistu romanttinen fantasiakomedia, joka perustuu samannimiseen romaaniin. Elokuvan pääosia esittävät Errol Flynn, Anna Neagle, David Farrar, Kathleen Harrison, Peter Graves, Helen Haye, Scott Sanders ja Alan Gifford. Elokuvan on ohjannut Herbert Wilcox. Elokuva oli Sean Conneryn ensimmäinen.

## Aiheesta muualla
*
He antoivat hänelle aseen

**He antoivat hänelle aseen** (engl. *They Gave Him a Gun*) on W. S. Van Dyken ohjaama yhdysvaltalainen draama-/rikoselokuva vuodelta 1937. Pääosissa ovat Spencer Tracy, Gladys George ja Franchot Tone. *He antoivat hänelle aseen* perustuu William J. Cowenin samannimiseen romaaniin, jonka pohjalta Cyril Hume, Richard Maibaum ja Maurice Rapf loivat käsikirjoituksen. Metro-Goldwyn-Mayer -yhtiö tuotti elokuvan.

## Näyttelijät

## Aiheesta muualla
* 
* 
*
Vincent Riotta

**Vincent Riotta** (s. 1959 Iso-Britannia) on brittiläinen näyttelijä. Hän on näytellyt muun muassa italialaista Martinia vuonna 2003 ilmestyneessä romanttisessa komediassa *[[Toscanan auringon alla (elokuva)|Toscanan auringon alla]]*. 

## Lähteet
Laituri (elokuva)

**Laituri** on Eino Ruutsalon ohjaama komediallinen draamaelokuva vuodelta 1965. Ruutsalo myös käsikirjoitti, tuotti, kuvasi ja leikkasi elokuvan itse. Elokuva oli Ruutsalon neljäs ja toiseksi viimeinen pitkä elokuva. Pääosassa näyttelee Matti Ruohola ensimmäisessä elokuvaroolissaan.

Elokuvassa esiintyvät myös muiden muassa kuvataiteilija Tapio Junno ja sittemmin uutisankkurina tunnettu Kaj Lindén.

## Rooleissa

## Esitykset
*Laiturin* ensi-ilta oli 26. marraskuuta 1965. Tämän jälkeen se on esitetty televisiossa vuosina 1968, 1978, 1987, 1995, 2004, 2013, 2014 ja 2021.

*Laituria* esitettiin Ruotsin elokuvateattereissa 40-minuuttiseksi typistettynä nimellä *Sexliv är helkul!* ().

## Vastaanotto
*Laituri* herätti paljon ristiriitaisia tunteita. Elokuvan vastaanotto ei ollut kovin hyvä. Edes televisioesitykset vuosikymmenten jälkeen eivät ole parantaneet elokuvan mainetta. Esimerkiksi *Helsingin Sanomien* Mauri Taviola otsikoi vuoden 1978 tv-esityksen alla juttunsa ”’Laituri’ – huono elokuva”. Hänestä elokuva on filmillisesti heikko, rakenteeltaan epäuskottava ja hajanaisesti näytelty, lukuun ottamatta muutamia kohtauksia ja repliikkejä, jotka onnistuvat tavoittamaan häivähdyksen 1960-luvusta.

## Lähteet
* https://www.elonet.fi/fi/elokuva/117676
* http://www.imdb.com/title/tt0121615/

### Viitteet
Haapajärvi (täsmennyssivu)

**Haapajärvi** voi tarkoittaa paikkakuntaa, toiminnan kohdetta tai järveä:

## Asuinpaikka tai muu kohde
* Haapajärvi, kaupunki Pohjois-Pohjanmaalla Suomessa. Tähän liittyvät:
**Haapajärven kirkko, Haapajärven seurakunnan kirkko
**Haapajärven Kiilat, haapajärveläinen urheilun yleisseura
**Haapajärven Pesä-Kiilat, haapajärveläinen pesäpalloseura
**Jyväskylä–Haapajärvi-rata (myös *Haapajärven rata*), Suomen rataverkon osuus
** Haapajärven rautatieasema
* Haapajärvi, Haapaveden kaupungin entinen nimi
* Haapajärvi, usean kylän ja järven nimi Suomessa. Näitä ovat muiden muassa:
**Haapajärvi, kylä Kirkkonummella. Tähän liittyy:
*** Haapajärven kirkko, Kirkkonummen seurakuntayhtymän kirkko Kirkkonummen Haapajärvellä
** Haapajärvi, kylä Lappeenrannassa
** Haapajärvi, kulmakunta Suonenjoen Suonteella

## Järvi
* Haapajärvi, järvi Evijärvellä
* Haapajärvi, järvi Haapajärvellä
* Haapajärvi, järvi Haapavedellä
* Haapajärvi, järvi Heinolassa
* Haapajärvi, järvi Iisalmella
* Haapajärvi, järvi Iitissä
* Haapajärvi, järvi Isojoella
* Haapajärvi, järvi Janakkalassa
* Haapajärvi, järvi Joensuussa
* Haapajärvi, järvi Joutsassa
* Haapajärvi, järvi Kangasalla
* Haapajärvi, järvi Kangasniemellä
* Haapajärvi, järvi Karjalan tasavallan Kentjärvellä
* Haapajärvi, järvi Kinnulassa
* Haapajärvi, järvi Kirkkonummella
* Haapajärvi, järvi Kittilässä
* Haapajärvi, järvi Kouvolassa
* Haapajärvi, järvi Lappeenrannassa
* Haapajärvi, järvi Laukaassa
* Haapajärvi, järvi Muoniossa
* Haapajärvi, järvi Mäntyharjulla
* Haapajärvi, järvi Orivedellä
* Haapajärvi, järvi Oulussa
* Haapajärvi, järvi Pieksämäen ja Suonenjoen rajalla
* Haapajärvi, järvi Pieksämäen Väisälässä
* Haapajärvi, järvi Pielavedellä
* Haapajärvi, järvi Puumalassa
* Haapajärvi, järvi Sonkajärvellä
* Haapajärvi, järvi Tervossa
* Haapajärvi, järvi Tervolassa
* Haapajärvi, järvi Valtimolla
* Haapajärvi, järvi Vetelissä
* Haapajärvi, järvi Virroilla
* Haapajärvi, järvi Virtasalmella Pieksämäellä
Lisämääreellä:
* Haapajärven tekoallas, Haapajoen vesistöön kuuluva padottu järvi Saloisissa Raahessa
* Iso Haapajärvi, järvi Kannonkoskella
* Iso Haapajärvi, järvi Ylöjärven Kyrönlahdella
* Iso Haapajärvi, järvi Ähtärissä
* Pieni Haapajärvi, järvi Kannonkoskella
* Pieni Haapajärvi, järvi Savonlinnassa
* Pieni Haapajärvi, järvi Siikaisissa
* Pikku Haapajärvi, järvi Ylöjärven Pohjankylässä
* Vähä Haapajärvi, järvi Ähtärissä.

## Sukunimenä

Haapajärvi on myös seuraavien henkilöiden sukunimi:
* Henrik Haapajärvi (s. 1980), sosialidemokraattinen poliitikko, työmarkkina-asiantuntija ja valtiosihteeri.

## Katso myös
* Haapavesi
* Haapalampi
* Haapalammi
Taiteen elämä ja kuolema

**Taiteen elämä ja kuolema – Kirjoituksia kahdesta modernista taidekäsityksestä** on Veli-Matti Saarisen kirjoituskokoelma, joka pohjautuu hänen luentoihinsa eri korkeakouluissa. Hänen tavoitteensa on tuoda esille ajatuksia, jotka kommunikoisivat keskenään, eikä niinkään kertoa mitä moderni taidekäsitys on. Hän haluaa esittää suuria linjoja ja osallistua siten modernin taiteenkäsittelyn määrittelyyn. Kirjan on julkaissut Kuvataideakatemia vuonna 2011.

Teoksessa Saarinen kumoaa käsityksen, että moderni taidekäsitys olisi yhtenäinen kokonaisuus. Hänen mukaansa niitä on ainakin kaksi, toisilleen vastakkaisia.

Saarinen on väitellyt saksalaisesta varhaisromantiikasta Turun yliopiston yleisen kirjallisuustieteen laitoksella, ja hän opettaa filosofiaa Kuvataideakatemiassa.

## Lähteet

## Aiheesta muualla
* Miettinen, Laura:  Raunioiden houkutus. Varhaisromantikon taidekäsitys postmodernissa ajassa. Opinnäytetyö, jossa Saarisen teos on päälähteenä. Turun ammattikorkeakoulu.
Antero Heikkinen

**Timo Jaakko Antero Heikkinen** (14. helmikuuta 1941 Kuhmo – 21. tammikuuta 2026 Joensuu) oli Itä-Suomen yliopiston Suomen historian professori. Hän suoritti filosofian kandidaatin tutkinnon 1966, filosofian lisensiaatin tutkinnon 1967 ja väitteli filosofian tohtoriksi 1970 Helsingin yliopistossa.

## Työhistoria

Antero Heikkinen toimi assistenttina Helsingin yliopistossa 1969–1976, hoiti apulaisprofessuuria 1976–1978 ja toimi apulaisprofessorina Joensuun yliopistossa 1979–1992 ja professorina vuodesta 1992. Heikkisen tuotanto on erittäin laaja ja monipuolinen. Hän tutki muun muassa noituutta, koulutusta, urheilua ja liikuntaa, usein mikrohistoriallisesta näkökulmasta. Hän jäi eläkkeelle vuonna 2004.

Kainuuta ja erityisesti Kuhmoa koskevista tutkimuksistaan Heikkinen vastaanotti Olaus Magnus -palkinnon 1991. Suomalaisen Tiedeakatemian jäsen hän oli vuodesta 1999 ja Suomen urheiluhistoriallisen seuran kunniajäsen vuodesta 2001.

## Teoksia

* Paholaisen liittolaiset: noita- ja magiakäsityksiä ja oikeudenkäyntejä 1600-luvun jälkipuoliskolla. (Suomen Historiallinen Seura, 1969)
* Hyöty, valistus ja koulu: Suomen aate- ja oppihistoria 1700-luvulla. (Ylioppilastuki, 1972)
* Historiantutkimuksen päämäärät ja menetelmät. (Gaudeamus, 1974)
* Hollolan historia 3. (Hollolan kunta, 1975)
* Yliopisto ja yhteiskunnallinen muutos: talousopin opetuksen käynnistyminen Uppsalan yliopistossa ja Turun akatemiassa 1737-1747. (Helsingin yliopisto, 1976)
* Ammattilaisesta amatööriksi (Pohjoinen, 1977)
* Kansallisurheilun suuri nousu: Suomen hiihtourheilun laajuus, yhteiskunnalliset tavoitteet ja merkitys 1918-1940. (Suomen Liikuntatieteellinen Seura, 1981)
* Perinneyhteisöstä kansalaisyhteiskuntaan: koulutuksen historia Suomessa esihistorialliselta ajalta itsenäisyyden aikaan. (Gaudeamus, 1983)
* Kainuun historia 3: Hallinto ja kulttuuri 1720-luvulta 1980-luvulle. (Kainuun Maakuntaliitto, 1986)
* Kirveskansan elämää: ihmiskohtaloita Kuhmon erämaissa 1800-luvun alussa. (WSOY, 1988)
* Terveyden ja ilon tähden: herrasväki liikkeellä Suomessa 1700- ja 1800-luvulla. (Suomen Historiallinen Seura, 1991)
* Ihminen historian rakenteissa: mikrohistorian näkökulma menneisyyteen. (Yliopistopaino, 1993)
* Menneisyyttä rakentamassa. (Yliopistopaino, 1996)
* Kirveskansan murros: elämää Kuhmossa koettelemusten vuosina 1830-luvulla. (Yliopistopaino, 1997)
* Kirveskansa ja kansakunta: elämän rakennusta Kuhmossa 1800-luvun jälkipuolella. (SKS, 2000)
* Sivutuotteita (Joensuun yliopisto, 2002)
* Vallan tulkit: historiallinen ajattelu Euroopassa antiikin päivinä ja varhaisella keskiajalla. (SKS, 2009)

## Lähteet
* Jukka Korpela, Tapio Hämynen & Arto Nevala (toim.) Ihmisiä, ilmiöitä ja rakenteita historian virrassa. Juhlakirja. (Joensuun yliopisto, 2001).
* Historian tietosanomat (Joensuun yliopisto) 2/2004.
* Marko Junkkarinen, Joensuun yliopisto esittäytyy. Ennen ja nyt -lehti 2004.

### Viitteet
Veli-Matti Saarinen

**Veli-Matti Saarinen** (s. 1960 Hämeenlinna) on filosofian tohtori ja suomalainen taiteen tutkija. Hän on väitellyt saksalaisesta varhaisromantiikasta Turun yliopistossa.

Saarinen on kirjoittanut ylioppilaaksi 1979 Hämeenlinnan lyseosta, valmistunut filosofian kandidaatiksi 1993 Helsingin yliopistosta ja filosofian lisensiaatiksi 1998 Turun yliopistosta.

## Julkaisut
**The Daybreak and Nightfall of Literature – Friedrich Schlegel's Idea of Romantic Literature: Between priductive Fantasy and Reflection*, Peter Lange, Frankfurt am Main 2007. 978-3-631-56804-0 (Romanttinen kirjallisuus yön pimeyden ja päivänvalon välisenä tilana; väitöskirja.)
**[[Taiteen elämä ja kuolema|Taiteen elämä ja kuolema : kirjoituksia kahdesta modernista taidekäsityksestä]]*; Kuvataideakatemia, 2011 

## Lähteet
Helen Bjørnøy

**Helen Oddveig Bjørnøy** (s. 18. helmikuuta 1954 Ålesund) on norjalainen Sosialistisen vasemmistopuolueen poliitikko ja Norjan kirkon pappi. Hän toimi maansa ympäristöministerinä Stoltenbergin II hallituksessa 2005–2007; häntä edelsi tehtävissä Knut Arild Hareide ja seurasi Erik Solheim.

Bjørnøy valmistui Det teologiske Menighetsfakultetistä 1980 ja sai pappisvihkimyksensä 1981. Politiikan ulkopuolella hän on muun muassa opettanut Lovisenberg diakonale høgskolessa ja toiminut Kirkens Bymisjonin pääsihteerinä. Hän oli Nei til EU -ryhmittymän varapuheenjohtaja vuonna 1994, ja hän on ollut Pressens Faglige Utvalgin jäsenenä 1991–2001. Hän oli vuonna 2004 ehdolla Oslon piispaksi.

Vuonna 2008 hänestä tuli Norjan Planin pääsihteeri. Vuonna 2013 valittiin Bjørnøy Buskerudin läänin johtajaksi.

Bjørnøy on naimisissa pappi Torstein Lalimin kanssa, ja hänellä on neljä lasta.

## Lähteet
Nyatoh

**Nyatoh** on kauppanimi puulle, jota saadaan sapotillakasvien (*Sapotaceae*) heimoon kuuluvan *Palaquium*-suvun lajeista. Puu kasvaa Kaakkois-Aasiassa, erityisesti Malesiassa, Indonesiassa ja Filippiineillä.

## Lähteet
* Tietoa puulajeista: nyatoh 

## Aiheesta muualla
* Wood-database.com
Elokuvamuisti

**Elokuvamuisti** on Katja Kallion vuonna 2007 julkaistu kirjoituskokoelma. Elokuva-aiheinen teos pohjautuu osittain *TV-maailma*-lehdessä julkaistuihin kolumneihin.

## Lähteet

## Aiheesta muualla
* Hannu Waarala: Elokuvamuisti. Savon Sanomat 23.2.2007.
Robert Vișoiu

**Robert Vișoiu** (s. 10. helmikuuta 1996 Pitești, Romania) on romanialainen moottoriurheilija. 

Vișoiu ajoi kartingia vuodesta 2003 alkaen, kunnes hän siirtyi Formula Abarth -sarjaan vuonna 2011. Hän voitti Euroopan Formula Abarth -sarjassa kaksi kilpailua sijoittuen sarjan neljänneksi ja Italian Formula Abarth -sarjassa yhden kilpailun sijoittuen sarjan kuudenneksi. Hän ajoi samana vuonna Aasian Formula Pilota China -sarjassa neljä kilpailua sijoittuen kahdesti palkintokorokkeelle. 

Vuonna 2012 Vișoiu kilpaili GP3-sarjassa Jenzer Motorsport -tallissa. Hän keräsi 24 pistettä ja saavutti yhden palkintokorokesijan sijoittuen loppupisteissä 14:nneksi. Samana vuonna Vișoiu kilpaili Italian Formula 3 -sarjassa voittaen yhden kilpailun sijoittuen sarjan yhdeksänneksi. Vuonna 2013 Vișoiu jatkoi GP3:ssa siirtyen MW Arden -talliin ottaen voitot Valencian ja Unkarin sprinttikilpailuista. Loppupisteissä hän sijoittui sarjan 12:nneksi. Samana vuonna hän kilpaili myös Auto GP World Series -sarjassa saavuttaen parhaimmillaan kaksi kolmossijaa sijoittuen loppupisteissä kahdeksanneksi. Vișoiu jatkoi Ardenilla vuonna 2014. Hän saavutti yhden kolmossijan ja 21 pistettä sijoittuen sarjan 13:nneksi.

Vuonna 2015 Vișoiu siirtyi GP2-sarjaan ajaen Rapax-tallissa. Hän saavutti kauden aikana 20 pistettä ja sijoittui sarjan loppupisteissä 17:nneksi. Vișoiu teki paluun kaudella 2017 Formula 2-sarjassa ajaen seitsemän kilpailuviikonloppua Campoksella.

## GP3-tulokset

## GP2-tulokset

## Formula 2 -tulokset

## Lähteet
Harald Scavenius

**Harald Roger Scavenius** (27. toukokuuta 1873 Gjorslev – 24. huhtikuuta 1939 Haag) oli tanskalainen poliitikko ja diplomaatti. Hän oli Tanskan ulkoministeri vuosina 1920–1922. Scavenius toimi myös suurlähettiläänä Venäjällä, Italiassa, Sveitsissä ja Alankomaissa. 

Scavenius oli jyrkkä antikommunisti ja vastusti Neuvostoliiton diplomaattista tunnustamista, mutta hän edisti kuitenkin kauppaneuvotteluita maan kanssa. Schleswigin kansanäänestysten yhteydessä hän kannatti vain tanskalaisenemmistöisten alueiden palauttamista Tanskalle.

## Lähteet

## Aiheesta muualla
Jørgen Sønstebø

**Jørgen Sønstebø** (13. helmikuuta 1922 Bø, Telemark – 29. kesäkuuta 2013) oli norjalainen Kristillisen kansanpuolueen poliitikko. Hän istui Suurkäräjien jäsenenä Telemarkista vuosina 1973–1985; hän oli vuoteen 1977 kristillisdemokraattien whip. Kunnallisvaltuustoon hän pääsi ensi kertaa Gjerpenissä vuonna 1959, ja myöhemmin hän pääsi Skienin ja Kviteseidin valtuustoihin. Hän toimi valtuutettuna Kviteseidissa vuoteen 1995. Hän istui myös Telemarkin lääninvaltuustossa vuosina 1963–1965. Sønstebø työskenteli muun muassa maanviljelijänä ja nimismiehenä. Lisäksi hän toimi helluntaikirkossa. Hänelle myönnettiin Deltagermedaljen (1945) ja hopeinen Kuninkaan ansiomitali (1989).

## Lähteet
Atlantic City (täsmennyssivu)

**Atlantic City** voi viitata:

* Atlantic City, kaupunki New Jerseyn osavaltiossa Yhdysvalloissa
* Atlantic City, kaupunki Wyomingin osavaltiossa Yhdysvalloissa
* ''Atlantic City'', musikaalielokuva vuodelta 1944
* ''Atlantic City'', draamaelokuva vuodelta 1980
* "Atlantic City", Bruce Springsteenin kappale vuodelta 1982
Pappi, lukkari, talonpoika, vakooja (elokuva)

**Pappi, lukkari, talonpoika, vakooja** () on vuonna 2011 ensi-iltansa saanut Tomas Alfredsonin ohjaama elokuva. Elokuvan ovat käsikirjoittaneet Bridget O'Connor ja Peter Straughan. Se perustuu John le Carrén samannimiseen romaaniin vuodelta 1974. Elokuvan pääosissa näyttelevät Gary Oldman, Colin Firth, Tom Hardy, John Hurt, Toby Jones, Mark Strong, Benedict Cumberbatch ja Ciarán Hinds. Se sijoittuu kylmän sodan aikakaudelle, 1970-luvun Lontooseen, jossa päähenkilö George Smiley (Gary Oldman) saa tehtäväkseen etsiä käsiinsä Britannian tiedustelupalvelussa työskentelevän neuvostoliittolaisen kaksoisagentin.

BBC on tuottanut vuonna 1979 Le Carrén romaaniin pohjautuvan minisarjan *[[Tinker, Tailor, Soldier, Spy (minisarja)|Tinker, Tailor, Soldier, Spy]]*

## Vastaanotto
### Arvostelut
Alfredson on Helsingin Sanomien Pertti Avolan mukaan sijoittanut elokuvaan sormenjälkiä ja viestejä. Sen alkukohtauksessa soitetaan Jussi Björlingin esittämä kansallisromanttinen laulu *Siunattu maa*. Elokuvan tapahtumapaikkoja on muutettu jonkin verran, muun muassa verilöyly on siirretty alkuteoksen Prahasta Budapestiin, josta löytyi sopivampi kahvila. Elokuva on harmaudessaan ja vähäeleisyydessään vaikuttava, ja sen hienous piilee yksityiskohdissa.

Suomen Kuvalehden Kalle Kinnuselta elokuva saa erityistä kiitosta ajankohdan tunnelman luomisessa. Se lähtee pienistä asioista, kuten Smileyn silmälaseista, jotka Oldman löysi Yhdysvalloissa käydessään. Niistä tehtiin useita kopioita. Epookin luomisessa ei ole käytetty osoittelevia viittauksia, "mikään ei tunnu keinotekoiselta, vaikka kaikki on lavastusta", kuten kriitikko sanoo. Lontoossa on paljon vanhoja rakennuksia, mutta niiden ulkonäkö on vuosikymmenien mittaan muuttunut ja lisäksi kuvauslupien saanti on toisinaan vaikeaa, siksi maisemia on luotu tietokoneella rakentamalla esimerkiksi vanhoista valokuvista ja studiossa kuvatut näyttelijät lisätään jälkikäteen oikeisiin paikkoihin.

### Palkinnot ja ehdokkuudet
*Pappi, lukkari, talonpoika, vakooja* sai parhaan brittiläisen elokuvan ja parhaan sovitetun käsikirjoituksen BAFTA-palkinnon vuonna 2012 ja oli lisäksi ehdolla yhdeksän muun palkinnon saajaksi. Elokuva oli myös ehdokkaana kolmessa Oscar-palkintosarjassa, joista merkittävin oli Gary Oldmanin parhaan miespääosan Oscar-ehdokkuus.

## Näyttelijät

## Lähteet

## Aiheesta muualla
*
SomBy

**SomBy** oli pohjoissaamenkielinen rockyhtye. Sombyn nimi tulee Vuotsossa olevasta paikasta, nimeltä Sompio, joka on vanhoissa kartoissa nimellä Sombioby, josta nimi on lyhennetty Sombyksi. Yhtyeen jäsenet olivat Miira Suomi, Milla Pulska, Unna-Maari Pulska, Oula Guttorm ja Juho Kiviniemi. SomByn esikoisalbumi *Álas eana* ilmestyi 2010. 

SomBy perustettiin Vuotsossa 2004. Vuonna 2007 yhteeseen liittyivät basisti ja kitaristi Inarista. Vuonna 2008 yhtye solmi sopimuksen Tuupa Recordsin kanssa ja julkaisi EP:n *Čáhppes Lasttat*. 

Vuonna 2009 SomBy voitti kappaleella ”Ii iđit vel” Sámi Grand Prix -kilpailun Norjassa ja Euroopan kielivähemmistöjen laulukilpailun Liet-Lávlutin Alankomaissa. Kappaleen nimi on suomeksi käännettynä "Ei aamua vielä".

Esikoisalbumin single ”Ii iđit vel” nousi julkaisuviikollaan joulukuussa 2009 Suomen singlelistan sijalle yhdeksän.

SomBy sai vuonna 2009 Saamelaiskäräjien kulttuuripalkinnon, jonka luovutti kulttuuriministeri Stefan Wallin. Saamelaiskäräjien kulttuurilautakunta totesi yhtyeen edistävän musiikillaan luovaa saamelaiskulttuuria. Lisäksi yhtye on saamallaan huomiolla edistänyt saamen kieltä sekä sen tunnettavuutta. 

## Jäsenet
* Miira Suomi, laulu
* Milla Pulska, kosketinsoittimet
* Unna-Maari Pulska, rummut
* Juho Kiviniemi, basso
* Oula Guttorm, kitara

Milla Pulska toimii laulajana Oulussa vuonna 2012 perustetussa pohjoissaamenkielisessä Ravggon-yhtyeessä. Unna-Maari Pulska soitti siinä alkuaikoina kosketinsoittimia, mutta on sittemmin jäänyt pois jatkaen kuitenkin yhteistyötä yhtyeen kanssa sanoitusten kehittämisessä. Miira Suomi esiintyy artistinimellä Miira (tyyliteltynä MIIRA). Juho Kiviniemi ja Oula Guttorm vaikuttavat Miiran taustalla. SomByn levy-yhtiö Tuupa Records on julkaissut sekä Ravggonin että Miiran musiikkia.

## Albumit
*  (EP)
*  
* *Viimmat*   (Tuupa Records, 2014) 

## Lähteet

## Aiheesta muualla
* SomBy Myspacessa.
* Youtube.
* 
* Tuupa Records.
* Pipsa Havula: Saamenkielistä rockia ympäri Eurooppaa. 14.1.2013.
Heikki Kyösola

**Heikki Juhani Kyösola** (26. tammikuuta 1945 Turku – 4. tammikuuta 2012 Tampere) oli suomalainen yleisurheilija, joka menestyi parhaiten kymmenottelussa ja kolmiloikassa. Hän edusti urheilu-urallaan Rantasalmen Urheilijoita, Lahden Ahkeraa ja helsinkiläistä Viipurin Urheilijoita.

Kyösola edusti Suomea kymmenottelussa Rooman EM-kilpailuissa 1974, joissa hän sijoittui 14:nneksi pistein 7315. Hän voitti kymmenottelun Suomen mestaruuden vuosina 1973 ja 1974 ja saavutti kolmiloikassa SM-hopeaa 1971. Lisäksi hän voitti 4×400 metrin viestinjuoksun SM-pronssia vuonna 1973. Maaotteluissa Kyösola edusti Suomea kolmiloikassa neljästi ja kymmenottelussa kerran.

Kolmiloikassa Kyösolan ennätys oli Oulussa 25. heinäkuuta 1971 hypätty 15,92 metriä. Kymmenottelussa Kyösolan ennätys 7689 (7831) pistettä syntyi Kuusankoskella 1. heinäkuuta 1973. Tulos rikkoi Kyösolan Hannu-veljen lähes kaksi vuotta vanhan Suomen ennätyksen. Uusi ennätys kesti myös lähes kaksi vuotta.

Kyösola työskenteli liikunnan ja terveystiedon lehtorina. Hänen kaksoisveljensä Hannu Kyösola  oli myös kymmenottelun arvokisaedustaja, SE-mies ja Suomen mestari. Kyösola kuoli 66-vuotiaana Tampereen yliopistollisessa sairaalassa 4. tammikuuta 2012.

## Lähteet
Maan tapa (albumi)

**Maan tapa** on rap-artisti Palefacen viides pitkäsoitto, joka julkaistiin 25. huhtikuuta 2012. Albumi sijoittui Suomen virallisen albumilistan kärkeen julkaisuviikollaan (18/2012). *Maan tapa* pysyi Suomen virallisella albumilistalla yhteensä 7 viikkoa, joista 4 ensimmäistä viikkoa kymmenen myydyimmän albumin joukossa. Kappaleista *Miten historiaa luetaan?* ja *Ikivanhat tekosyyt* on tehty myös musiikkivideo.

## Kappaleet
# 
# 
#  (mukana Sidi Hossni Boudali)
# 
# 
# 
#  (mukana Redrama & Tommy Lindgren)
#  (mukana Sakari Kukko)
#  (mukana Ville Kalliosta)
# 

## Arvostelut
* Desibeli.net: 
* Nuorgam: 62/100
* Rumba: 
* Soundi: 

## Lähteet
Janel Moloney

**Janel Moloney** (s. 3. lokakuuta 1969 Woodland Hills, Kalifornia) on yhdysvaltalainen näyttelijä. Hänet tunnetaan roolistaan *[[West Wing]]* -televisiosarjan Donnatella ”Donna” Mossina, Valkoisen talon apulaiskansliapäällikkö Josh Lymanin avustajana. Vuosina 2002 ja 2004 Moloney oli ehdolla Emmy-palkinnon saajaksi kategoriassa paras naissivuosa draamasarjassa.

Ennen televisionäyttelijän uraansa Moloney opiskeli näyttelemistä Los Angelesissa ja sitä aiemmin New Yorkin osavaltionyliopistossa, jossa hänen opintonsa jäivät kesken 1989. Moloney esiintyi 1990-luvulla useissa televisioelokuvissa ja sai pieniä rooleja myös valkokangaselokuvissa. *West Wing* -sarjassa hän alkoi näytellä 1999. Vuonna 2005 valmistuneessa tv-elokuvassa *Amber Frey: Witness for the Prosecution* Moloney esitti Amber Freytä.

Televisiotyön lisäksi Moloney on näytellyt Off Broadway -teatterinäytelmissä. Sellaisessa hän esiintyi ensimmäisen kerran ollessaan mukana näytelmässä *100 Saints You Should Know* vuonna 2007.

## Lähteet
12,7×99 mm NATO

**12,7×99 mm NATO** tai **.50 Browning Machine Gun (.50 BMG)** on Browning M2 -konekivääriin suunniteltu suurikaliiperinen patruuna. Se kehitettiin 1910-luvulla, mutta otettiin käyttöön vasta 1921. Sitä käytetään nykyään pitkän kantaman tarkkuuskivääreissä ja konekivääreissä. John Browning kehitti patruunan ensimmäisen maailmansodan ilmatorjuntaa varten.
Time Lock

**Time Lock** (televisioesityksessä käytetty nimeä *Aikalukko*) on vuonna 1957 kuvattu trilleri. Elokuvan pääosia esittävät Robert Beatty, Lee Patterson, Betty McDowall, Vincent Winter, Robert Ayres, Alan Gifford, Larry Cross ja Sandra Francis. Sean Connery tekee elokuvassa cameoroolin hitsaajana. Elokuvan on ohjannut Gerald Thomas. Elokuvassa nuori poika jää vahingossa kassaholvin vangiksi ja muilla on vain 10 tuntia aikaa pelastaa hänet ennen hapen loppumista.

## Lähteet

## Aiheesta muualla

*
HMS Cassandra (R62)

**HMS Cassandra** (viirinumero R62) oli Britannian kuninkaallisen laivaston Ca-luokan hävittäjä.

## Valmistus

Alus tilattiin 16. helmikuuta 1942 nimellä *HMS Tourmaline* 11. hätälaivueessa () Yarrow and Companyltä Scotstounista, missä köli laskettiin 30. tammikuuta 1943. Aluksen nimi oli vaihdettu marraskuussa 1942, kun amiraliteetti päätti nimetä perustettavana olleen laivueen alukset Ca-alkuisin nimin. Alus laskettiin vesille 29. marraskuuta 1943 nimellä *HMS Cassandra* ja valmistui 28. heinäkuuta 1944.

## Palvelus
Vastaanottotestit aloitettiin 26. heinäkuuta 1944. Elokuussa testien ja varustamisen jälkeen alus siirrettiin Scapa Flowhun miehistön koulutukseen Kotilaivastoon. Se liittyi Kotilaivaston 7. hävittäjälaivueeseen, jonka mukana alus suojasi raskaita pinta-aluksia ja valvoi luoteisen reitin () sekä Pohjanmeren merenkulkua. Alus suojasi 23. lokakuuta lentotukialus *[[HMS Implacable (R86)|HMS Implacablea]]* ja risteilijä *[[HMS Bellona (63)|HMS Bellonaa]]* lentotukialuskoneiden iskiessä Sørreisaan ja Bardufossiin ja Tromssan lähistöllä piileskelevän Saksan laivaston taistelulaivan *[[Taistelulaiva Tirpitz|Tirpitzin]]* kuvatiedustelun aikana. *Cassandra* erkani 31. lokakuuta osastosta saattaakseen *[[RMS Empress of Australia (1919)|SS Empress of Australiaa]]*, joka kuljetti liittoutuneiden Normandiassa vangitsemia neuvostokansalaisia Neuvostoliittoon.

Alus kohtasi 2. marraskuuta *Empress of Australian* ja sitä suojanneen osaston, joka muodosti saattueen JW61A. Alus aloitti 11. marraskuuta kotimatkan Kuolan niemimaalta Clydeen saman osaston mukana. *Cassandra* liittyi 1. joulukuuta Kuolaan matkanneeseen saattueeseen JW62. Alus teki 10. joulukuuta sukellusveneentorjuntamatkan sukellusveneiden kokoontumispaikalle ja liittyi sen jälkeen palaavaan saattueeseen RA62. Seuraavana päivänä alukseen osui Saksan laivaston sukellusveneen *[[U-365]]* laukaisema torpedo, joka tuhosi aluksen keulaosan ja surmasi miehistönjäseniä. Fregatti *[[HMS Bahamas]]* hinasi vaurioituneen aluksen takaisin Kuolaan.

Alus siirrettiin 5. tammikuuta 1945 Murmanskissa telakalle. Huhtikuussa se lähti Britteinsaarille, jossa se siirrettiin telakalle. Alus palasi palvelukseen vasta Japanin antauduttua ja toisen maailmansodan päätyttyä. Alus oli Välimerellä ja Intian valtamerellä ennen paluutaan Britteinsaarille, jossa se poistettiin palveluksesta. Se oli reservissä, kunnes alus päätettiin modernisoida. Palvelukseen palattuaan *Cassandra* siirrettiin Kaukoitään ja Välimerelle, kunnes se poistettiin 1966 palveluksesta.

Alus oli Portsmouthin reservissä, kun se sijoitettiin poistolistalle ja myytiin BISCOlle romutettavaksi. Alus saapui 28. huhtikuuta 1967 hinattuna T. W. Wardille Inverkeithingiin romutettavaksi.

## Lähteet

*
*
*
*
*
*

### Viitteet
Paluu helvetistä (vuoden 1985 elokuva)

**Paluu helvetistä** (*Savage Island*) on vuonna 1985 ensi-iltansa saanut toimintadraama, joka kertoo smaragdikaivokselle vangitusta orjasta, joka aloittaa vallankumouksen muiden orjien kanssa. Elokuvan pääosia esittävät Linda Blair, Leon Askin, Penn Jillette, Anthony Steffen, Ajita Wilson, Cristina Lay, Stelio Candelli, Luciano Rossi ja Aldo Minandri. Elokuvan on ohjannut Nicholas Beardsley. Elokuva voitti Razzie-palkinnon huonoimmasta naispääosasta.

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa halvaksi ja törkeäksi eksploitaatioksi, jossa pääosaan merkitty Linda Blair esiintyy vain muutaman minuutin. Hän antaa elokuvalle yhden tähden viidestä, mikä vastaa sanallista arviota ”huono”.

## Lähteet

## Aiheesta muualla
*
The Best of Times

**The Best of Times** on vuonna 1981 julkaistu komediaelokuva. Elokuvan pääosia esittävät Crispin Glover, Julie Piekarski, Jill Schoelen, Nicolas Cage, Mark Copage, Kevin Cortes ja Betty Glover. Elokuvan on ohjannut Don Mischer.

## Aiheesta muualla

*
Paatova

**Paatova** () on kylä Leningradin alueen Hatsinan piirin Possatan kunnassa Venäjällä. Se sijaitsee Ortesjoen rannalla 31 kilometriä Hatsinasta etelään ja 2,5 kilometriä Possatasta lounaaseen. Kylän ohi kulkee Pietarin ja Pihkovan välinen M20-valtatie. Asukkaita on 1500 henkeä (vuonna 2010). Paatova on kunnan toiseksi suurin asutuskeskus.

Kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. 1800-luvun alussa se kuului dekabristi Kondrati Rylejevin äidille ja myöhemmin Nabokovin suvulle. Kylän asukkaat olivat venäläisiä.

Nykyään Paatova koostuu toisen maailmansodan jälkeen rakennetuista omakotitaloista sekä viisikerroksisista kerrostaloista. Kylässä toimii Oredež-maatalousyrityksen suurkanala. Palveluja ovat lastentarha, kulttuuri- ja vapaa-ajankeskus, kirjasto, lääkärin vastaanotto, posti ja kauppa. Lähistöllä sijaitsee suuri puutarhapalsta-alue. Nähtävyyksiin kuuluvat Rylejevin syntymäkartanon jäännökset muistomerkkeineen.

## Lähteet
Jarmo Puskala

**Jarmo Puskala** (s. 20. marraskuuta 1981) on suomalainen elokuvakäsikirjoittaja. Hän on *[[Iron Sky]]* -elokuvien alkuperäisidean keksijä ja yksi *[[Star Wreck: In the Pirkinning]]* -elokuvan käsikirjoittajista. Puskala oli Vasemmistoliiton ehdokkaana kevään 2011 eduskuntavaaleissa sekä paikallisissa vaaleissa. .

## Lähteet

## Aiheesta muualla
* 
* Jarmo Puskalan kotisivu
Yöpartio (vuoden 1984 elokuva)

**Yöpartio** (*Night Patrol*) on vuonna 1984 ensi-iltansa saanut komediaelokuva. Sen pääosia esittävät Linda Blair, Pat Paulsen, Billy Barty, Murray Langston, Pat Morita, Andrew Dice Clay ja Jaye P. Morgan. Elokuvan on ohjannut Jackie Kong. Elokuva voitti Razzie-palkinnon huonoimmasta naispääosasta. 

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa ”huonoksi huonoksi elokuvaksi” ja antaa sille varmemmaksi vakuudeksi yhden tähden viidestä, mikä vastaa sanallista arviota ”huono”. *VideoHound’s Golden Movie Retriever* antaa elokuvalle tähtien sijasta alimman arvosanansa ”Woof!”. 

## Lähteet

## Aiheesta muualla
*
Vekarateatteri

**Vekarateatteri** on Keravalla toimiva teatteritaiteen perusopetusoppilaitos. Teatteri perustettiin vuonna 1990 ja sen ensimmäiset ohjaajat olivat näyttelijäpariskunta Simo ja Ulla-Sisko Tamminen. Vuosina 1996–2017 Vekarateatteri jakoi Keravan teatteritalon tilat Keravan Teatterin ja Keski-Uudenmaan Teatteri KUT:in kanssa. Vuodesta 2019 lähtien Vekarateatterilla on ollut omat tilat Keravan keskustassa tunnelmallisessa Hyyppärän talossa.

Vekarateatterin toiminnanjohtajana on vuodesta 2010 lähtien toiminut teatteri-ilmaisun ohjaaja Marko Kokko. Vekarateatteri järjestää teatteriopetusta yli 6-vuotiaille omissa ikäryhmissään. Syventävien opintojen ryhmä tunnetaan Keravan Nuorisoteatterina. Aikuisille Vekarateatteri tarjoaa improvisaatio-opetusta Mahalasku-ryhmässä sekä teatteritaiteen perusopetusta nelivuotisessa ATPO-ryhmässä. Lisäksi opetusta annetaan mm. teatteritekniikan, lavastuksen, tarpeiston valmistamisen, sanataiteen ja liveroolipelien kursseilla.

Opetustoiminnan lisäksi Vekarateatteri on tuottanut kesäteatteriesityksiä vuodesta 1997 Keravan kartanon kesäteatterissa sekä Krapin kesäteatterissa Tuusulassa. Nykyään Vekarateatterilla on oma kesänäyttämönsä oman toimitalonsa tontilla.

## Aiheesta muualla
*Vekarateatteri.fi, Vekarateatterin kotisivut
Kimppakyyti (elokuva)

**Kimppakyyti** (engl. *Carpool*) on vuonna 1996 julkaistu yhdysvaltalainen komediaelokuva. Elokuvan pääosia esittävät David Paymer, Tom Arnold, Rhea Perlman, Rod Steiger, Kim Coates, Rachael Leigh Cook, Mikey Kovar, Micah Gardener ja Jordan Blake Warkol. Elokuvan on ohjannut Arthur Hiller. Elokuva oli taloudellinen floppi ja voitti Razzie-palkinnon huonoimmasta miespääosasta.

## Aiheesta muualla
* 
* 
*
Zarqa (joki)

**Zarqa** tai nykyarabiaksi **Nahr ez-Zarqa** on Jordaniin laskeva joki, joka on aikaisemmin tunnettu hepreankielisellä nimellä **Jabbok**, jota käytetään edelleen useissa kielissä. 

Joki alkaa lähes 800 metrin korkeudessa Ain Ghazalin lähteestä, joka sijaitsee Ammanista koilliseen,  juoksee aluksi pohjoiseen ja sitten länteen. Se virtaa Jordanin itäpuolella syvässä ja leveässä laaksossa keskimäärin 355 metriä merenpinnan alapuolella, seudun tiheimmin asutettujen (keskimäärin 221 henkeä km2)  ja teollistuneimpien alueiden halki. Zarqa yhtyy Jordaniin Gennesaretinjärven ja Kuolleenmeren välissä.  

Jokea säännöstellään vuonna 1970 valmistuneella padolla, jota korotettiin vuonna 1987. Joen vettä käytetään runsaasti kaupunkien vesihuoltoon, kasteluun ja teollisuuden tarpeisiin. Pahasti saastuneen joen veden laatu on heikentynyt entisestään siihen johdetuista kotitalouksien ja teollisuuden jätevesistä, joita joutuu täysin käsittelemättöminä jokeen. Joen virtaama muodostuu jo luontaisestikin vähävetisinä kesäkuukausina suurelta osin näistä vesistä. Zarqa-joen entistäminen onkin yksi Jordanian ympäristöministeriön tärkeimmistä tehtävistä. 
 

Joesta käytetään useita nimiä, joista Jabbok esiintyy jo Raamatussa. Esimerkiksi ensimmäisessä Mooseksenkirjan luvun 32 jakeissa 22-32 kerrotaan, kuinka Jaakob taisteli tuntemattoman miehen kanssa Jabbokin kahluupaikalla. Erilaisten kirjoitusasun muunnosten lisäksi Nahr ez-Zarqaa tarkoitetaan Jabbokin lisäksi nimillä Seil ez Zarqa, Wadi Ain Ghazal, Wadi Zerka, Wadi `Ayn Ghazal ja Wadi az Zarqa' muunnoksineen.  

Zarqa-joen geologiseksi iäksi oletetaan noin 30 miljoonaa vuotta. Seutu on kuivaa ja enimmäkseen viljeltyä, mutta jonkin verran esiintyy luontaisesti harvaa piikkipensaskasvustoa. Joen varrelta on löydetty runsaasti meripihkaa, josta löydetyt eläinten ja kasvien jäänteet kertovat alueella aikoinaan vallinneista trooppisista oloista sekä runsaasta eläin- ja kasvikunnasta.

## Lähteet

## Aiheesta muualla
Taamitsa

**Taamitsa** () on kylä Leningradin alueen Hatsinan piirin Possatan kunnassa Venäjällä. Se sijaitsee Ortesjoen rannalla Paatovaa vastapäätä 30,5 kilometriä Hatsinasta etelään ja 2,5 kilometriä Possatasta länteen. Kylän ohi kulkee Pietarin ja Pihkovan välinen M20-valtatie. Asukkaita on vajaat 400 henkeä (vuonna 2010).

Kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Sen lähellä sijaitseva kurgaanihauta on ajoitettu 1000–1200-luvulle. 1700-luvun alussa Taamitsa kuului Pietari I:n pojalleen Aleksei Petrovitšille lahjoittamaan Kurovitsan kartanoon. Myöhemmin sen omistivat muun muassa keisarinna Praskovja Fjodorovna ja tämän tyttäret sekä Paavali I:n suosikki Pjotr Maljutin. Kylän asukkaat olivat vanhauskoisia venäläisiä.

Nykyään Taamitsa koostuu puutarhapalstojen ympäröimistä omakotitaloista. Kylässä on kauppa ja ortodoksinen tsasouna. Sen lähistöllä on Venäjän hydrometeorologisen yliopiston koulutuskeskus, pieni puutarhapalsta-alue sekä entisiä lasten kesäleirejä.

## Lähteet
Saamusti

**Saamusti** () on kylä Leningradin alueen Hatsinan piirin Possatan kunnassa Venäjällä. Se sijaitsee 27 kilometriä Hatsinasta etelään ja 3,5 kilometriä Possatasta luoteeseen. Kylän ohi kulkee Pietarin ja Pihkovan välinen M20-valtatie sekä Kemppaalan (ven. *Kempolovo*) ja Hattulan välinen maantie. Asukkaita on 54 henkeä (vuonna 2010).

Kylä mainitaan 1600-luvun kartoissa. Ennen 1860-lukua sen asukkaat olivat kartanonherrojen maaorjia. 1900-luvun alussa Saamusti oli inkeriläis-venäläinen sekakylä. Suomalaiset kuuluivat Koprinan luterilaiseen seurakuntaan.

Nykyään Saamusti koostuu puutarhapalstojen ympäröimistä omakotitaloista. Kylässä on kauppa. Lähistöllä on pieni puutarhapalsta-alue sekä vapaa-ajanviettoon käytettyjä veden täyttämiä hiekkakuoppia.

## Lähteet
Lätä

**Lätä** () on kylä Leningradin alueen Hatsinan piirin Possatan kunnassa. Se sijaitsee 34,5 kilometriä Hatsinasta lounaaseen ja 9,5 kilometriä Possatasta länteen. Asukkaita on 57 henkeä (vuonna 2010).

Kylä mainitaan 1700-luvun kartoissa. 1860-luvulle saakka sen asukkaat olivat kartanonherrojen maaorjia. Lätän inkerinsuomalaiset kuuluivat Koprinan luterilaiseen seurakuntaan.

Nykyään Lätä on Possatan kunnan syrjäisin kylä. Sinne johtaa asvaltoitu maantie Vuirista. Kylä koostuu puutarhapalstojen ympäröimistä omakotitaloista. Lähistöllä on pieni puutarhapalsta-alue.

## Lähteet
Mesina

**Mesina** () on kylä Leningradin alueen Hatsinan piirin Possatan kunnassa. Se sijaitsee Ortesjoen varrella 25,5 kilometriä Hatsinasta etelään ja viisi kilometriä Possatasta koilliseen. Kylän ohi kulkee Pietarin ja Pihkovan välinen M20-valtatie sekä Kemppaalan (ven. *Kempolovo*) ja Hattulan välinen maantie. Idässä se rajoittuu Siiverskaan. Asukkaita on reilut 150 henkeä (vuonna 2010).

Kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. 1860-luvulle saakka sen asukkaat olivat kartanonherrojen maaorjia. 1900-luvun alussa Mesina oli inkeriläis-venäläinen sekakylä. Sen suomalaiset kuuluivat Koprinan luterilaiseen seurakuntaan.

Kylässä on kauppa ja ortodoksinen tsasouna. Nähtävyyksiin kuuluu kaksi kurgaanihautaa.

## Lähteet
Riepitsa

**Riepitsa** () on kylä Leningradin alueen Hatsinan piirin Possatan kunnassa. Se sijaitsee Ortesjoen rannalla 27,5 kilometriä Hatsinasta etelään ja kolme kilometriä Possatasta koilliseen. Kylän ohi kulkee Pietarin ja Pihkovan välinen M20-valtatie. Asukkaita on 46 henkeä (vuonna 2010).

Kylä mainitaan 1700-luvun kartoissa. 1860-luvulle saakka sen asukkaat olivat kartanonherrojen maaorjia. Riepitsan inkerinsuomalaiset kuuluivat Koprinan luterilaiseen seurakuntaan. Nykyään Riepitsa koostuu puutarhapalstojen ympäröimistä omakotitaloista. Kylässä on kauppa.

## Lähteet
Savota

**Savota** () on kylä Leningradin alueen Hatsinan piirin Possatan kunnassa. Se sijaitsee Ortesjoen rannalla 32 kilometriä Hatsinasta lounaaseen ja kuusi kilometriä Possatasta länteen. Asukkaita on 18 henkeä (vuonna 2010).

Kylä on saanut nimensä Venäjän kansalaissotaan saakka toimineesta Tšikinin veljesten kuparinvalssaamosta. Sen yhteyteen tehty suuri tekojärvi on edelleen olemassa. Savotan asukkaat olivat venäläisiä.

Nykyään Savota koostuu omakotitaloista. Kylässä on kauppa.
Nähtävyyksiin kuuluvat entisen kartanon puistoalue ja 1940-luvulla rakennetun Taamitsan vesivoimalaitoksen rauniot. Lähistöllä on pieni puutarhapalsta-alue.

## Lähteet
Rääsinä

**Rääsinä** () on kylä Leningradin alueen Hatsinan piirin Possatan kunnassa Venäjällä. Se sijaitsee Ortesjoen rannalla 29 kilometriä Hatsinasta etelään ja kaksi kilometriä Possatasta luoteeseen. Kylän ohi kulkee Pietarin ja Pihkovan välinen M20-valtatie. Asukkaita on 71 henkeä (vuonna 2010).

Kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. 1700-luvun alussa se kuului Pietari I:n pojan Aleksei Petrovitšin omistamaan Kurovitsan kartanoon. Vuosisadan lopussa Paavali I lahjoitti sen everstiluutnantti Pjotr Maljutinille. Kylän asukkaat olivat venäläisiä.

Nykyään Rääsinä koostuu etupäässä omakotitaloista. Kylässä on kauppa. Lähistöllä sijaitsee pieni puutarhapalsta-alue.

## Lähteet
Vesileinikki ja rantakivet

**Vesileinikki ja rantakivet** on Eero Järnefeltin (1863–1937) öljyvärimaalaus kankaalle, 38×28 cm, vuodelta 1895.  Maalaus on taiteilijan toinen teos tästä aiheesta. Teos kuuluu Ateneumin taidemuseon kokoelmiin. 

## Maalaus

Teos kuvaa realistisella otteella kukkivaa vesileinikkiä läpinäkyvässä rantavedessä. Maalauksessa on kuvattu kasvin ohella pientä virtausta, auringon valoa veden pinnassa sekä kiviä veden pohjalla. Teoksen antama vaikutelma on viileän herkkä hetki tuon kasvin elämästä sen karussa ympäristössä. Pehmentävänä tekijänä ovat sammaloituneet kivet pinnan alla - ne ikään kuin kertovat lämmön yhdistymistä sittenkin kasvin elämään. 
Eero Järnefeltin tätä aiemmassa unenomaisessa vesileinikkityössä kasvi oli kuvattu violetinsinistä tasaista taustaa vasten. Tämä rantavesiaiheinen teos puolestaan saa voimansa siitä, että se kuvaa taitavasti syvenevää vettä hennon kasvin kasvualustana.

Veteen liitetyt luontoaiheet, niin kasvit kuin eläimetkin, olivat Järnefeltille läheisiä. Hän oli kiinnostunut sekä suppeista että laajoista näkymistä, kuten Kolin kansallismaisemasta, joka on tullut monille suomalaisille tutuksi hänen töidensä kautta.

## Lähteet

*Leena Ahtola-Moorhouse: Eero Järnefelt: Vesileinikki ja rantakivet. Teoksessa Ateneum opas. Toim. Timo Huusko. 2007. s.61

## Aiheesta muualla
*Vesileinikki ja rantakivet Ateneumin kokoelmissa
Vanha-Potopia

**Vanha-Potopia** () on kylä Leningradin alueen Hatsinan piirin Possatan kunnassa. Se sijaitsee 23 kilometriä Hatsinasta etelään ja seitsemän kilometriä Possatasta pohjoiseen. Kylän ohi kulkee Pietarin ja Pihkovan välinen M20-valtatie. Asukkaita on 35 henkeä (vuonna 2010).

Potopian kylä mainitaan 1600-luvun kartoissa. Sen asukkaat olivat venäläisiä maaorjia.

Nykyään Vanha-Potopia koostuu puutarhapalstojen ympäröimistä omakotitaloista. Lähistöllä on suuria puutarhapalsta-alueita.

## Lähteet
Potopia

**Potopia** () on kylä Leningradin alueen Hatsinan piirin Possatan kunnassa. Se sijaitsee 23,5 kilometriä Hatsinasta etelään ja kuusi kilometriä Possatasta pohjoiseen. Kylän ohi kulkee Pietarin ja Pihkovan välinen M20-valtatie. Asukkaita on 15 henkeä (vuonna 2010).

Potopia on syntynyt 1800-luvulla rakennetun Kaunasin maantien varteen. Sen asukkaat olivat venäläisiä maaorjia. Myöhemmin kylää kutsuttiin myös nimellä *Hartševni*. Nykyään se koostuu puutarhapalstojen ympäröimistä omakotitaloista. Lähistöllä on huoltoasema.

## Lähteet
Kiyonori Kikutake

**Kiyonori Kikutake** (, 1. huhtikuuta 1928, Kurume, Fukuokan prefektuuri – 26. joulukuuta 2011, Tokio) oli merkittävä japanilainen arkkitehti. Hän oli yksi metabolistien perustajajäsenistä 1960-luvulla ja suunnitteli pitkän uransa aikana lukuisia rakennuksia asuintaloista ja toimistoista museoihin, kaupungintaloihin ja urheiluareenoihin.

## Elämä ja työt
Kikutake syntyi Kurumen kaupungissa Kyūshūlla. Hän voitti jo teini-ikäisenä paikallisen rautatieaseman suunnittelukilpailun ja jatkoi kilpailuihin osallistumista opiskellessaan Wasedan yliopistossa, josta hän valmistui vuonna 1950. Oman toimistonsa hän perusti pian sen jälkeen vuonna 1953. Hänen ensimmäinen merkittävä työnsä oli Sky House, hänen oma kotitalonsa, jossa yhdistyivät perinteisen japanilaisen arkkitehtuurin muunneltavuus ja modernismi. Rakennuksessa kodin toiminnot on järjestetty yhteen pilareille nostettuun tilaan.

Metabolismi oli 1960-luvulla kukoistanut sodan jälkeen valmistuneiden arkkitehtien liike, joka sai ensi kerran huomiota Tokion World Design Conference -tapahtumassa vuonna 1960. Metabolistien suunnitelmat olivat usein futuristisia ja utopistisia, kuten kelluvia kaupunkeja. Kikutaken Marine City -suunnitelmalla (1958), joka koostui Tokionlahdella kelluvista saarista, oli huomattava vaikutus metabolismin suuntaan. Suunnitelman ajatuksena oli helpottaa kasvavan suurkaupungin väentungosta ja ottaa rakentaminen yksityiseltä sektorilta keskitetysti hallinnon käsiin. Merelle rakentamalla voitiin paeta teollistumisen aiheuttamia ongelmia. Metabolismi liikkeenä taantui 1970-luvulla, mutta Kikutake jatkoi edelleen kelluvien kaupunkien kehittämistä.

Kikutaken suunnittelemista rakennuksista merkittävimpiin lukeutuvat esimerkiksi Izumon pyhäkön hallintorakennus (1963), Miyakonojōn kaupungin kansalaiskeskus (1966), Osakan vuoden 1970 maailmannäyttelyn torni, Edo-Tokio-museo (1993) ja jo purettu Tokion Sofitel-hotelli.

## Lähteet

## Aiheesta muualla

*kikutake architects
Cannesin elokuvajuhlat 2012

**65. [[Cannesin elokuvajuhlat]]** järjestettiin Ranskan Cannesissa 16.–27. toukokuuta 2012. Pääpalkinnon eli Kultaisen palmun jakavan tuomariston puheenjohtajana toimi italialainen elokuvaohjaaja Nanni Moretti.

Elokuvajuhla alkoi yhdysvaltalaisen Wes Andersonin ohjaamalla elokuvalla *[[Moonrise Kingdom]]* ja päättyi ranskalaisohjaaja Claude Millerin viimeiseksi jääneellä elokuvalla *[[Thérèse Desqueyroux]]*.

## Kultainen palmu (Palme d’Or)
Michael Haneken ohjaama ranskankielinen draamaelokuva *[[Rakkaus (vuoden 2012 elokuva)|Rakkaus]]* palkittiin Kultaisella palmulla.

### Ehdokkaat

## Lähteet

## Aiheesta muualla
Michel Hazanavicius

**Michel Hazanavicius** (s. 29. maaliskuuta 1967) on ranskalainen elokuvaohjaaja, -tuottaja ja -käsikirjoittaja. Hazanaviciusin tunnetuimpia teoksia ovat muun muassa vakoiluelokuvaparodiat *[[Agentti 117: Tehtävä Kairossa]]* ja *[[Agentti 117: Tehtävä Riossa]]*, joissa pääosassa näyttelee Jean Dujardin. Hazanaviciusin vuonna 2011 julkaistu mustavalkoinen mykkäelokuva *[[The Artist]]* sai muun muassa seitsemän BAFTA-palkintoa, kolme Golden Globe -palkintoa ja viisi Oscar-palkintoa.

## Filmografiaa

## Lähteet

## Aiheesta muualla
*
HMS Ardent (1894)

**HMS Ardent** oli Britannian Kuninkaallisen laivaston vuonna 1895 valmistunut Ardent-luokan torpedovenehävittäjä.

## Valmistus

Alus tilattiin 12. lokakuuta 1893 John I. Thornycroftin and Companyltä Chiswickistä, jolloin sen toimitusajaksi määrättiin 13 kuukautta. Aluksen köli laskettiin joulukuussa 1893 telakkanumerolla 297 ja se laskettiin vesille 16. lokakuuta 1894 kumminaan telakan perustajan John Isaac Thornycroftin tytär rouva C. T. Cornish. Alus valmistui 25. maaliskuuta 1895.

## Palvelus
*HMS Ardent* liitettiin huhtikuussa 1895 Välimeren laivastoon ja vuosikymmenen lopulla alus oli *[[HMS Ramillies (07)|HMS Ramilliesin]]* emälaivana. Sitä käytettiin myös lämmittäjien koulutuksessa. Alus myytiin romutettavaksi 10. lokakuuta 1911.

## Lähteet
*
*
*
*

### Viitteet